Belarus prezidenti Aleksandr Lukashenko matbuot kotibi Natalya Eysmontning aytishicha, Lukashenko Belarus delegatsiyasi tomonidan Paralimpiada-2016 ochilish marosimida Rossiya bayrog‘i olib chiqilganini ma’qulladi. Ochilish marosimida belaruslik funktsioner Andrey Fomochkin Rossiya bayrog‘ini olib o‘tdi. "Rossiya bayrog‘ining ochilish marosimida olib chiqilishi Belarus delegatsiya tashabbusidir. Biroq men bu shuningdek davlat pozitsiyasi va jumladan, prezident va Belarus Paralimpiya qo‘mitasi pozitsiyasi ekanligini aytmoqchiman. Biz rossiyalik paralimpiyachilar bilan birgamiz. Rossiyalik paralimpiyachilar tomonidan doping qo‘llanganini isbotlovchi birorta dalil taqdim qilinmagan, biroq sport hayotida muhim o‘rin tutgan odamlar Paralimpiadadan chetlatildi", deb aytdi Eysmont.